./data/phi0474/phi002/phi0474.phi002.perseus-lat2.xml
ego haec omnia Chrysogonum fecisse dico, ut ementiretur, ut malum civem Sex  Roscium fuisse fingeret, ut eum apud adversarios occisum esse diceret, ut his de rebus a legatis Amerinorum doceri L Lucium Sullam passus non sit   denique etiam illud suspicor, omnino haec bona non venisse; id quod postea, si per vos, iudices, licitum erit, aperietur